**ΕΝΤΥΠΟ ΚΑΤΑΓΓΕΛΙΑΣ**

Καταγγελία παραβίασης κατά την άσκηση δικαιώματος υποκειμένου των δεδομένων στα συστήματα: Schengen, VIS, Eurodac και

EKANA

*Συμπληρώστε με κεφαλαία γράμματα. Τα πεδία με (\*) είναι υποχρεωτικά.*

**1. Στοιχεία Προσφεύγοντος**

|  |  |  |  |
| --- | --- | --- | --- |
| Ονοματεπώνυμο/επωνυμία\*: | | | |
| Διεύθυνση\*[[1]](#footnote-1) | Οδός: | | Αριθμός: |
| T.K.: | Πόλη: | |
| Χώρα: | | |
| e-mail: | | |
| Τηλέφωνο/α επικοινωνίας[[2]](#footnote-2): | | | |

|  |  |
| --- | --- |
| **2. Κωδικός υφιστάμενης υπόθεσης[[3]](#footnote-3)** |  |

| **3. Στοιχεία Εκπροσώπου του Προσφεύγοντος[[4]](#footnote-4)** | | | | |
| --- | --- | --- | --- | --- |
| Ονοματεπώνυμο/επωνυμία: | | | | |
| Διεύθυνση | Οδός: | | | Αριθμός: |
| T.K.: | Πόλη: | | |
| Χώρα: | | | |
| e-mail: | | Τηλ. επικοινωνίας: | |
| Ιδιότητα: | | | | |

| **4. Άσκηση δικαιώματος** *(Αναφέρατε πότε ασκήσατε το συγκεκριμένο δικαίωμα και με ποιο τρόπο)* | | |
| --- | --- | --- |
| Ημερομηνία άσκησης\* | | Τρόπος άσκησης δικαιώματος[[5]](#footnote-5) |
|  | |  |
|  | Διαγραφή Schengen | |
|  | Διαγραφή ΕΚΑΝΑ | |
|  | VIS | |
|  | Eurodac | |

**5. Αντικείμενο καταγγελίας** *(Περιγράψτε τα περιστατικά που θεωρείτε ότι συνιστούν παραβίαση των δικαιωμάτων σας)*

|  |
| --- |
|  |

**6. Έγγραφα/στοιχεία που τεκμηριώνουν την καταγγελία** (Απαριθμείστε τα συνημμένα έγγραφα)

|  |  |
| --- | --- |
| 1 |  |
| 2 |  |
| 3 |  |
| 4 |  |
| 5 |  |
| 6 |  |

**7. Ενημέρωση**

|  |
| --- |
| * Για την εξέταση της καταγγελίας, το κείμενο αυτής γνωστοποιείται στον καταγγελλόμενο ώστε να εκθέσει τις απόψεις του. * Η πρόσβαση τρίτων στα έγγραφα της υπόθεσης διέπεται από την ελληνική νομοθεσία για την πρόσβαση στα δημόσια έγγραφα. * Εφόσον απαιτείται για την εκτέλεση των αρμοδιοτήτων της, ιδίως σε περίπτωση διασυνοριακής επεξεργασίας, η Αρχή Προστασίας Δεδομένων διαβιβάζει τον φάκελο της καταγγελίας σε αρμόδιες εποπτικές αρχές και υπηρεσίες εντός ΕΕ. Σε αυτή την περίπτωση, η πρόσβαση τρίτων στο φάκελο της καταγγελίας διέπεται από τη νομοθεσία για την πρόσβαση σε δημόσια έγγραφα του κράτους μέλους. * Τα στοιχεία που περιέχονται στον φάκελο της καταγγελίας σας τηρούνται στα αρχεία της Αρχής για χρονικό διάστημα 20 ετών από τη διεκπεραίωση της υπόθεσης, εξαιρουμένων των σχετικών διοικητικών πράξεων της Αρχής. * Για την άσκηση των προβλεπόμενων από τα άρθρα 15, 16 και 18 του ΓΚΠΔ δικαιωμάτων των υποκειμένων των δεδομένων (πρόσβασης, διόρθωσης και περιορισμού), σχετικά με τα δεδομένα που επεξεργάζεται η Αρχή για την εξέταση της καταγγελίας σας και όσα έχουν συλλεχθεί από την Αρχή στο πλαίσιο εξέτασής της, μπορείτε να απευθύνεστε στο contact@dpa.gr. * Για κάθε ζήτημα σχετικό με την επεξεργασία των δεδομένων προσωπικού χαρακτήρα από την Αρχή ως υπεύθυνο επεξεργασίας και υποβοήθηση σχετικά με την άσκηση των ανωτέρω δικαιωμάτων σας μπορείτε να επικοινωνείτε με τον Υπεύθυνο Προστασίας Δεδομένων της Αρχής στο dpo@dpa.gr. |

**8. Υπεύθυνη Δήλωση**

|  |  |
| --- | --- |
| Τα στοιχεία που αναφέρω στην καταγγελία είναι αληθή. | |
|  |  |
| Ημερομηνία | Υπογραφή |
|  |  |

Παρακαλούμε συμπληρώστε όλα τα παραπάνω πεδία, αφού συμβουλευθείτε τις οδηγίες συμπλήρωσης του εντύπου.

**ΟΔΗΓΙΕΣ ΓΙΑ ΤΗ ΣΥΜΠΛΗΡΩΣΗ ΤΟΥ ΕΝΤΥΠΟΥ ΚΑΤΑΓΓΕΛΙΑΣ**

Έντυπο Καταγγελίας Schengen/VIS/Eurodac

**Ποιες περιπτώσεις καλύπτει η εν λόγω φόρμα;**

Η συγκεκριμένη φόρμα καταγγελίας συμπληρώνεται και υποβάλλεται στην Αρχή στις περιπτώσεις καταγγελίας που αφορά παράβαση που σχετίζεται με άσκηση δικαιωμάτων στα συστήματα: Schengen, VIS (Visa lnforrnation Systern), Eurodac (European Asylurn Dactyloscopy Database) και ΕΚΑΝΑ (Εθνικός Κατάλογο Ανεπιθύμητων Αλλοδαπών).

**Ποιος μπορεί να υποβάλει καταγγελία;**

Καταγγελία υποβάλλεται:

* από το υποκείμενο των δεδομένων, ή
* από μη κερδοσκοπικούς φορείς ή οργανώσεις ή σωματεία ή ενώσεις προσώπων χωρίς νομική προσωπικότητα που έχουν συσταθεί και λειτουργούν νομίμως και στους καταστατικούς σκοπούς τους περιλαμβάνεται η προστασία των δικαιωμάτων και ελευθεριών των υποκειμένων των δεδομένων σε σχέση με την προστασία των προσωπικών δεδομένων, κατόπιν ανάθεσης από το υποκείμενο των δεδομένων

**Πότε μπορώ να υποβάλω καταγγελία στην Αρχή;**

Πριν υποβάλετε την καταγγελία μπορείτε να απευθυνθείτε στον υπεύθυνο επεξεργασίας (συνήθως τον καταγγελλόμενο) για την επίλυση του θέματός σας. Στις περιπτώσεις που ο υπεύθυνος επεξεργασίας έχει ορίσει Υπεύθυνο Προστασίας Δεδομένων (DPO) μπορείτε να απευθυνθείτε σε αυτόν για κάθε ζήτημα σχετικό με την επεξεργασία των δικών σας δεδομένων προσωπικού χαρακτήρα και για την άσκηση των δικαιωμάτων σας. Τα στοιχεία των DPO είναι δημοσιευμένα, συνήθως, στην ιστοσελίδα του υπευθύνου επεξεργασίας.

Αν το ζήτημα δεν επιλυθεί, μπορείτε να προβείτε σε καταγγελία στην Αρχή.

Σε περίπτωση που δεν τηρηθεί η προαναφερόμενη διαδικασία, η Αρχή ενδέχεται να μην εξετάσει την καταγγελία.

**Η Αρχή εξετάζει κάθε καταγγελία;**

Καταγγελίες που είναι αόριστες, αβάσιμες, ή υποβάλλονται καταχρηστικά, ιδίως λόγω του επαναλαμβανόμενου χαρακτήρα τους, ή ανωνύμως ή δεν περιέχουν τα απαιτούμενα στοιχεία μπορούν να τίθενται από την Αρχή στο αρχείο.

Πριν υποβάλετε την καταγγελία σας βεβαιωθείτε ότι έχετε συμπληρώσει τουλάχιστον τα απαιτούμενα πεδία.

**Πότε να αναμένω απάντηση από την Αρχή;**

Η Αρχή ενημερώνει τον καταγγέλλοντα για την πρόοδο και για την έκβαση της καταγγελίας. Λόγω του μεγάλου όγκου των υποθέσεων που χειρίζεται η Αρχή, η εξέτασή της ενδέχεται να καθυστερήσει. Παρακαλούμε, προκειμένου να επιταχύνετε τη διαδικασία, να προσκομίζετε πλήρη φάκελο με τα απαιτούμενα στοιχεία.

**Σε ποιο βαθμό εξετάζει η Αρχή τις καταγγελίες;**

Η Αρχή ερευνά, στο μέτρο που ενδείκνυται, το αντικείμενο κάθε καταγγελίας. Επομένως, ο βαθμός εξέτασης κάθε καταγγελίας εναπόκειται στην κρίση της.

**Μπορώ να ζητήσω από την Αρχή να μου επιδικάσει αποζημίωση σε περίπτωση παραβίασης;**

Όχι.

Η Αρχή έχει αρμοδιότητα να επιβάλει διορθωτικά μέτρα (συμπεριλαμβανομένων των προστίμων) σε υπευθύνους επεξεργασίας ή εκτελούντες την επεξεργασία, αλλά όχι να επιδικάσει αποζημιώσεις στα θιγόμενα υποκείμενα των δεδομένων . Σε περίπτωση που επιθυμείτε αποζημίωση θα πρέπει να ασκήσετε τα δικαιώματά σας δικαστικά.

**Αναλυτικότερες οδηγίες για τα πεδία της εντύπου**

**1. Στοιχεία Προσφεύγοντος**

Δεν μπορείτε να τροποποιήσετε τα στοιχεία αυτά από τη φόρμα καταγγελίας. Τροποποίηση μπορεί να γίνει από την επιλογή: Ο Λογαριασμός μου -> Στοιχεία

Για να είναι δυνατό να επεξεργαστούμε την καταγγελία σας θα πρέπει να έχετε καταχωρήσει τα στοιχεία διαμονής σας (Διεύθυνση, Πόλη και Χώρα), τα στοιχεία ταυτότητάς σας (αρ. Διαβατηρίου και Ημερομηνία γέννησης) και την Υπηκοότητά σας.

**2. Κωδικός υπόθεσης**

Όταν υποβάλλετε μια καταγγελία στην Αρχή, δημιουργείται ένας μοναδικός κωδικός για την υπόθεση σας, τον οποίο μπορείτε να χρησιμοποιείτε σε κάθε σχετική επικοινωνία σας με την Αρχή.

Στο πεδίο αυτό συμπληρώνετε τον κωδικό που λάβατε για καταγγελία που υποβάλατε στο παρελθόν, εφόσον είναι διαθέσιμος, στην περίπτωση που υποβάλλετε συμπληρωματικά στοιχεία για την παραπάνω καταγγελία.

**3. Στοιχεία εκπροσώπου του προσφεύγοντος**

Συμπληρώνεται μόνο όπου εφαρμόζεται, π.χ. όταν θιγόμενος είναι ανήλικο τέκνο σύμφωνα με τις διατάξεις του Αστικού Κώδικα, όταν η εκπροσώπηση ενώπιον της Αρχής έχει ανατεθεί σε πληρεξούσιο Δικηγόρο ή άλλο τρίτο πρόσωπο ή όταν η καταγγελία υποβάλλεται από μη κερδοσκοπικούς φορείς ή οργανώσεις ή σωματεία ή ενώσεις προσώπων χωρίς νομική προσωπικότητα που έχουν συσταθεί και λειτουργούν νομίμως, και στους καταστατικούς σκοπούς τους περιλαμβάνεται η προστασία των δικαιωμάτων και ελευθεριών των υποκειμένων των δεδομένων σε σχέση με την προστασία των προσωπικών δεδομένων, για λογαριασμό του υποκειμένου των δεδομένων.

Αν θέλετε να συνυποβάλετε έγγραφο εξουσιοδότησης, κάντε το με την επιλογή «Συνημμένα» .

**4. Άσκηση δικαιώματος**

Προσδιορίστε πότε ασκήσατε το συγκεκριμένο δικαίωμα και με ποιο τρόπο.

Επιλέξτε την ημερομηνία στην οποία ασκήσατε το δικαίωμα στον υπεύθυνο επεξεργασίας και κατόπιν τον τρόπο με τον οποίο ασκήσατε το δικαίωμά σας.

Επισημαίνουμε ότι θα πρέπει να έχει παρέλθει ένας μήνας από την άσκηση του δικαιώματός σας, ώστε να θεωρηθεί ότι ο υπεύθυνος επεξεργασίας δεν έχει ανταποκριθεί. Διαφορετικά η καταγγελία σας ενδέχεται να αρχειοθετηθεί άμεσα.

Κατόπι, επιλέξτε σε ποιο σύστημα ή ποια συστήματα αφορά η άσκηση του δικαιώματός σας (Schengen, VIS (Visa lnforrnation Systern), Eurodac, ΕΚΑΝΑ).

Θα χρειαστεί να επισυνάψετε αντίγραφο του αιτήματός σας, από το οποίο να προκύπτει τόσο το αίτημά σας, όσο και η ημερομηνία άσκησης αυτού.

**5. Αντικείμενο καταγγελίας**

Στο πεδίο αυτό περιγράψτε με όσο το δυνατόν μεγαλύτερη ακρίβεια το αντικείμενο της καταγγελίας, προσκομίζοντας τα σχετικά στοιχεία και αιτιολογώντας τους λόγους για τους οποίους η τυχόν απάντηση του υπευθύνου επεξεργασίας δεν είναι ικανοποιητική.

**6. Συνημμένα: Έγγραφα/στοιχεία που τεκμηριώνουν την καταγγελία**

Για την εξέταση της καταγγελίας είναι απαραίτητη η υποβολή εγγράφων/στοιχείων που την τεκμηριώνουν, όπως αντίγραφο των αιτημάτων που καταθέσατε στον υπεύθυνο επεξεργασίας .

Υποβάλετε μόνο έγγραφα που συνδέονται άμεσα με την καταγγελία σας. Εάν είναι απαραίτητη η αποστολή μεγάλου αριθμού εγγράφων ή σελίδων ενός εγγράφου επισημάνετε τα σημεία που συνδέονται άμεσα με την καταγγελία σας.

1. Συμπληρώστε υποχρεωτικά είτε την ταχυδρομική είτε την ηλεκτρονική σας δ/νση (e-mail). [↑](#footnote-ref-1)
2. Το τηλέφωνο επικοινωνίας συμπληρώνεται για επικοινωνία με τον καταγγέλλοντα σε περίπτωση που κριθεί απαραίτητο. [↑](#footnote-ref-2)
3. Σε περίπτωση που υποβάλλετε συμπληρωματικά στοιχεία για καταγγελία που υποβάλατε στο παρελθόν συμπληρώστε τον κωδικό ή τον αριθμό πρωτοκόλλου που σας είχε δοθεί, εφόσον είναι διαθέσιμος. [↑](#footnote-ref-3)
4. Συμπληρώνεται μόνον όπου εφαρμόζεται, π.χ. όταν θιγόμενος είναι ανήλικο τέκνο σύμφωνα με τις διατάξεις του Αστικού Κώδικα, όταν η εκπροσώπηση ενώπιον της Αρχής έχει ανατεθεί σε πληρεξούσιο Δικηγόρο ή άλλο τρίτο πρόσωπο, καθώς και όταν η καταγγελία υποβάλλεται από μη κερδοσκοπικούς φορείς ή οργανώσεις ή σωματεία ή ενώσεις προσώπων χωρίς νομική προσωπικότητα που έχουν συσταθεί και λειτουργούν νομίμως και στους καταστατικούς σκοπούς τους περιλαμβάνεται η προστασία των δικαιωμάτων και ελευθεριών των υποκειμένων των δεδομένων σε σχέση με την προστασία των προσωπικών δεδομένων, για λογαριασμό του υποκειμένου των δεδομένων. [↑](#footnote-ref-4)
5. Π.χ. με έγγραφη αίτηση ή με ηλεκτρονικά μέσα, όπως με αποστολή e-mail. [↑](#footnote-ref-5)